Sacrosancto et exorabili loco Cluniaco, in honore Dei et sanctorum apostolorum Petri et Pauli dicato, ubi dunnus abba Maiolus preesse videtur. Ego Gislemarus et uxor mea Anna ac filius noster Hugo donamus aliquid ex rebus nostris quæ sunt sitæ in pago Lugdunensi, in agro Caniviacense, in villa Molinis: hoc est curtile unum cum mansione et vinea; et terminatur a mane terra Berardi, a medio die via publica, a sero semita, a cirtio terra Berardi. Hanc donationem facimus pro remedio animarum nostrarum, eo tenore, ut quandiu vixerimus, teneamus, et singulis annis IIII sextarios de musto, tempore vindemiæ, persolvamus; post nostrum vero discessum, ad prefatum locum cum omni integritate perveniat. Si quis vero contradicere voluerit, anathema sit, et auri libram, cogente judiciali potestate, [persolvat]; et inconvulsa hæc donatio sine fine permaneat. S. Gislemari et uxoris ejus Annæ, et filii eorum Hugonis, qui donaverunt et ipsi firmaverunt. S. Aimonis. S. Arnulfi. S. Duranni. Data mense aprili, anno XX Cundradi regis.